हुड्डा ने इन मुद्दों पर भी विरोधियों को घेरा
भाजपा के राज में बेरोजगारी बढ़ी है। कांग्रेस राज में उत्तरी भारत के राज्यों में बेरोजगारी की दर 2.8 फीसद थी, जो अब बढ़कर 8.6 फीसद हो गई है।
कच्चे कर्मचारियों को नौकरियों से हटाया जा रहा है। नियमित नौकरियां बेची जा रही है। हरियाणा कर्मचारी चयन आयोग परचून की दुकान की तरह काम कर रहा है।
हरियाणा में करोड़ों का आटा घोटाला किया जा रहा है। राशन कार्ड पर गरीबों को गेहूं की बजाय आटा दिया जा रहा है। आटा घोटाले की सीबीआइ जांच होनी चाहिए। सरकार की नीयत साफ है तो गरीबों को गेहूं के साथ आटा पिसाई भी दे।
बिजली का उत्पादन सस्ता होने के बावजूद लोगों को महंगी बिजली दी जा रही है।
हरियाणा में हर रोज 10 अपराध, तीन कत्ल और पांच अपहरण हो रहे है।
हरियाणा पर कर्ज बढ़ रहा है। कांग्रेस राज में यह 60 हजार करोड़ था, जो अब 1.79 लाख करोड़ हो गया है। सरकार चार्वाक नीति से काम कर रही है। कर्ज लो और घी पीयो।
हरियाणा में कांग्रेस के वोट 22 फीसद से बढ़कर 28 फीसद हो गए। बाकी दलों का वोट बैंक घटा है, लेकिन छदम राष्ट्रवाद के कारण भाजपा चुनाव जीत गई।